text: Lors Pinchonnet par la main prent, 
   À Sartan l'enmaine erranment 
   Au lieu là où il se gisoit; 
   Car encor pas garis n'estoit 
   Dou mal que il avoit eü. 
   Quant il a Pinchonnet veü, 
   Tous li cuers de joie li rist. 
   Pinchonnès le salue, et dist 
   Que Diex santé li envoiast. 
   Lors li dist que il se hastast 
   Folio55r
   De garir ; car cil le mandoit 
   En cui toute bonté manoit' 
   K'à lui venist hastéement.
   "C'est Cléomadès vraiement, 
   Sire," fait il, "qui vous salue." 
   Ilueques a ramenteüe 
   Trestoute la chose et l'afaire 
   Comme cil qui bien le sot faire.
  